laion/Wikipedia-Exotic huggingface dataset:
חולדת קנים ענקית

חולדת קנים ענקית (שם מדעי: Thryonomys swinderianus) היא מין של דמוי קביה גדול החי ברחבי אפריקה. זהו מכרסם גדול ואיטי והוא שייך למשפחת חולדות קנים לצד המין חולדת קנים קטנה. מכרסמים אלה אינם קשורים לחולדות אמיתיות. החולדה יכולה להגיע לאורך 50 ס"מ ולמשקל של 4–7 ק"ג ואפילו ל-10 ק"ג. הם בעלי פרווה ארוכה חומה, אוזניים קצרות, ראש גדול בעל לסתות גדולות וחזקות ורגליים קטנות יחסית. הזנב עגול והרגליים הקדמיות גדולות מהאחוריות מעט. בכל אחת מהם שלוש אצבעות. הם חיים בקבוצות קטנות שבראשם זכר בכיר והם חיים בין העשבים או מתחת לאדמה ויוצאים בלילות לאכול עשבים. במקרה שהם מפוחדים הם ירוצו למקווה מים וישחו עד שתחלוף הסכנה. חולדות אלה קיבלו את שמם עקב מנהגם לאכול קני סוכר שמגודלים במטעים וכתוצאה מכך לגרום לנזקים כלכליים. כמו כן הם התרגלו לפשוט על מטעים של תירס, מניהוט מצוי ועל שדות חיטה. כתוצאה החקלאים צדו את החולדות האלה, להגנה אך גם לשם בשרם שנחשב למשובח מאוד. למרות הציד והגידול בשבי כחיית מחמד, החולדות הללו אינם בסכנה בטבע. מדיה וקבצים בנושא חולדת קנים ענקית בוויקישיתוף חולדת קנים ענקית, באתר ITIS (באנגלית) חולדת קנים ענקית, באתר NCBI (באנגלית) חולדת קנים ענקית, באתר Animal Diversity Web (באנגלית) חולדת קנים ענקית, באתר האנציקלופדיה של החיים (באנגלית) חולדת קנים ענקית, באתר GBIF (באנגלית) חולדת קנים ענקית באתר הרשימה האדומה של IUCN
אנומלור ביקרופט

אנומלור ביקרופט (שם מדעי: Anomalurus beecrofti) הוא מין של מכרסם שוכן עצים החי ביערות הגשם של אפריקה המערבית ומסוגל לדאות מעץ לעץ. האנומלור הוא מכרסם עצים דמוי סנאי ובעל זנב גדול וארוך שמגיע לאורך 25–31 ס"מ ולמשקל 600–700 גרם. האנומלורים בעלי קרום עורי מסביב לגופם העוזר להם לדאות בין ענפי היער. האנומלור נח ביום בתוך קן הנמצא על העצים. הקן מורכב מעלים יבשים וענפים..הוא חי בבדידות או בזוג ויוצא בעיקר בשעות הלילה, אז ישנם פחות עופות דורסים המהווים טורפים שלהם. האנומלור ניזון בעיקר מאגוזים, פירות, זרעים, עלים וקליפות עצים. האנומלור חי ביערות הגשם הטרופיים או היבשים יותר במדינות: אנגולה, קמרון, הרפובליקה של קונגו, הרפובליקה הדמוקרטית של קונגו, חוף השנהב, גינאה המשוונית, גבון, גאנה, גינאה, גינאה ביסאו, ליבריה, ניגריה, סנגל, סיירה לאון, טוגו, אוגנדה וזמביה. האנומלור מאוים מעט על ידי האדם עקב פגיעה בבית גידולו הטרופי. מדיה וקבצים בנושא אנומלור ביקרופט בוויקישיתוף אנומלור ביקרופט, באתר ITIS (באנגלית) אנומלור ביקרופט, באתר NCBI (באנגלית) אנומלור ביקרופט, באתר Animal Diversity Web (באנגלית) אנומלור ביקרופט, באתר האנציקלופדיה של החיים (באנגלית) אנומלור ביקרופט, באתר GBIF (באנגלית) אנומלור ביקרופט באתר הרשימה האדומה של IUCN
סנאי קרקע חלק

סנאי קרקע חלק (שם מדעי: Xerus rutilus) הוא מין בסוג סנאי קרקע של סנאים החיים במחילות באדמה, ברחבי הסוואנות של אפריקה, במקום בין העצים. סנאי זה הוא בעל פרווה חלקה יותר מקרוביו ובהיר יותר מהם וכן אין לו פסים לבנים לאורך הגב. אורך גופם עד 225.8 מ"מ ומשקלם 257-420 גרם. הם בעלי זנב גדול וכהה והפנים כתומות. לסנאים גם כף רגל גדולה ויציבה והיא עוזרת להם לברוח כשיש סכנה היישר לתוך המחילה. הם חיים בחבורות קטנות מסביב למחילה גדולה שהם אף פעם לא מתרחקים ממנה. כמו רוב הסנאיים הם יוצאים לשוטט ביום. מזון: מזונם של הסנאים כולל זרעים שונים, עלים קטנים, פרחים, פירות וחרקים. הם יכולים לאכול מספר סוגי צמחים רעילים יחסית. תפוצה: הסנאי חי בטבע בערבות עשב, סוואנות ואזורים צחיחים ברחבי אפריקה המזרחית במדינות: ג'יבוטי, אריתריאה, קניה, אתיופיה, סומליה, סודאן, טנזניה ואוגנדה. טורפים: הטורפים העיקריים שלהם הם עופות דורסים שונים. טורפים נוספים הם נחשים גדולים, תנים, נמיות, חתוליים שונים וצבועים. פרט אחד עומד על השמירה ומסתכל למקרה שיופיע טורף וברגע שהוא מגלה הוא משמיע קריאת אזעקה שמבריחה את שאר הסנאים למחילה. תת-מינים: Xerus rutilus dabagala Xerus rutilus dorsalis Xerus rutilus intensus Xerus rutilus massaicus Xerus rutilus rufifrons Xerus rutilus rutilu Xerus rutilus saturatus Xerus rutilus stephanicus מדיה וקבצים בנושא סנאי קרקע חלק בוויקישיתוף סנאי קרקע חלק, באתר ITIS (באנגלית) סנאי קרקע חלק, באתר NCBI (באנגלית) סנאי קרקע חלק, באתר Animal Diversity Web (באנגלית) סנאי קרקע חלק, באתר האנציקלופדיה של החיים (באנגלית) סנאי קרקע חלק, באתר GBIF (באנגלית) סנאי קרקע חלק באתר הרשימה האדומה של IUCN
סנאי כף קרקעי

סנאי כף קרקעי (שם מדעי: Xerus inauris) הוא מין מכרסם מהסוג סנאי קרקע, החי במחילות ולא על העצים כמו שאר הסנאים. הוא נפוץ רק בדרומה של אפריקה. לסנאים אלה שיער קצר בצבע קינמון כשהפנים, הבטן וצידי הגוף לבנים. העיניים גדולות ומסביבם פסים לבנים. בצידי הגוף עובר פס לבן ארוך. אורכם הממוצע 424-426 מ"מ ומשקלם 423-649 גרם. הזכרים גדולים מהנקבות ב־8-12% ואורך הנקבות 435-446 מ"מ ומשקלם 444-600 גרם. סנאים אלה חיים במחילות שבהם לעיתים עד 19 פרטים, זכרים ונקבות. המחילות עשויות להיתפס גם על ידי סוריקטות או נמיות צהובות והם יבריחו את הסנאים. מזון: מזונם של הסנאים כולל זרעים שונים, עלים קטנים, פרחים, פירות וחרקים. הסנאים עומדים ברגליים פשוקות ואוחזים בידיהם הקדמיות במזון, כשהם צמודות אחת לשנייה. תפוצה: הסנאי חי בטבע בערבות עשב, סוואנות ואזורים צחיחים בדרום אפריקה, נמיביה ובוצואנה. טורפים: הטורפים העיקריים שלהם הם עופות דורסים שונים. טורפים נוספים הם נחשים גדולים, תנים, נמיות, חתוליים שונים וצבועים. פרט אחד עומד על השמירה ומסתכל למקרה שיופיע טורף וברגע שהוא מגלה הוא משמיע קריאת אזעקה שמבריחה את שאר הסנאים למחילה. מול טורפים קטנים יותר כמו נחשים, הסנאים יתקיפו ביחד את הפולש עד שיברח. מדיה וקבצים בנושא סנאי כף קרקעי בוויקישיתוף סנאי כף קרקעי, באתר ITIS (באנגלית) סנאי כף קרקעי, באתר NCBI (באנגלית) סנאי כף קרקעי, באתר Animal Diversity Web (באנגלית) סנאי כף קרקעי, בבסיס הנתונים ARKive (באנגלית) סנאי כף קרקעי, באתר האנציקלופדיה של החיים (באנגלית) סנאי כף קרקעי, באתר GBIF (באנגלית) סנאי כף קרקעי באתר הרשימה האדומה של IUCN
דורבן עב-זנב אפריקני

דורבן עב-זנב אפריקני (שם מדעי: Atherurus africanus) הוא מין של דורבן קטן ממדים החי באפריקה שמדרום לסהרה. הוא שייך לסוג דורבן עב-זנב ובו נכלל עוד מין – דורבן עב-זנב אסייתי שכשמו חי במזרח אסיה. דורבן זה חי באפריקה מחופי גינאה במערב עד לקניה במזרח. הוא קטן יחסית לקרוביו למשפחה ושוקל עד 3 ק"ג כשאורכו 40–50 ס"מ. הוא מזכיר מאוד חולדה קוצנית בעלת זנב מוארך ושעיר. הקוצים חדים ויכולים להתקשח אך אינם בולטים ואורכם אינו עולה על כמה סנטימטרים. הדורבנים חיים בחבורות קטנות של עד 8 פרטים ביערות הרריים, ביום חיים במחילות שחלקן נחפרו על ידי חיות אחרות ויוצאים בלילה. הם אוכלי צמחים בלבד וניזונים בעיקר מעשבים שונים. הדורבנים מותקפים על ידי אריות, נמרים, ברדלסים, צבועים, תנים ונחשים גדולים וכן עופות דורסים. הם יכולים להקשיח את שערותיהם ולגרום להם לקרקש ולהבהיל את הטורף מהרעש. אם זה לא מרתיע אותו הם יתקעו בו את הקוצים הדוקרניים שלהם ויגרמו אולי לפצע מייסר. הם נאכלים גם על ידי אנשים החיים באזורי תפוצתם ובשרם נחשב למשובח. הציד אינו משפיע על גודל אוכלוסייתם. מדיה וקבצים בנושא דורבן עב-זנב אפריקני בוויקישיתוף דורבן עב-זנב אפריקני, באתר ITIS (באנגלית) דורבן עב-זנב אפריקני, באתר NCBI (באנגלית) דורבן עב-זנב אפריקני, באתר Animal Diversity Web (באנגלית) דורבן עב-זנב אפריקני, באתר האנציקלופדיה של החיים (באנגלית) דורבן עב-זנב אפריקני, באתר GBIF (באנגלית) דורבן עב-זנב אפריקני באתר הרשימה האדומה של IUCN
דורבן הכף

דוֹרבָּן הכף (שם מדעי: Hystrix africaeaustralis) הוא מין של מכרסם מהסוג דורבן ואחד המינים הגדולים ביותר במשפחה. לא מוכרים תת-מינים שלו. אורכו 63–81 ס"מ מהראש עד בסיס הזנב, כאשר אורך הזנב 20-11 ס"מ. משקלו 10–24 ק"ג. המשקל המקסימלי שנמדד הוא 30 ק"ג אין הבדלים ניכרים בגודל בין הזכרים והנקבות. דורבן הכף הוא מכרסם מגושם הנע באיטיות, בעל גפיים קצרות וזנב ארוך. הגוף מכוסה קוצים ארוכים, עד 50 ס"מ אורכם, ביניהם קוצים נוקשים וחדים באורך 30 ס"מ, ובשערות סיביות סמורות בגווני אפור וחום. הקוצים בזנב חלולים ותפקידם להשמיע רעש על מנת להרחיק טורפים. הקוצים בצבעי שחור ולבן. העיניים והאוזניים של הדורבן קצרות והאף מכוסה בשערות קצרות. בכפות הרגליים 5 אצבעות בעלות טפרים ארוכים. לנקבות 2 זוגות פטמות. הדורבן חי ברחבי אפריקה המרכזית ודרומית מדרום קניה, אוגנדה וקונגו בצפון עד לדרום אפריקה ואזור הכף (ומכאן שמם). הם חיים באזורים בגובה פני הים ועד 2,200 מ', במגוון אזורי חיות, מיערות וסוואנות מיוערות ועד למדבריות. הם אינם נפוצים ליד מקווי מים כמו ביצות ונהרות. הדורבנים חיים בזוגות במושבות טריטוריאליות גדולות, ומבלים את ימיהם במחילות שנחפרו על ידיהם או על ידי חיות אחרות כמו השנבוב. בלילה הם יוצאים מהמחילות לחפש אוכל. הם צמחוניים וניזונים מעשבים, שורשים, פקעות, פירות, ירקות ופרחים. דווח שהם ניזונים לעיתים גם מנבלות. הם גורמים לבעיות לכפרים שונים כיוון שהם אוכלים את רוב הצמחים והורסים את העצים, עקב החפירה והכרסום. עם זאת הם שומרים על סוואנות עשבוניות שלא יהפכו לסוואנות מיוערות. הם עצמם מותקפים לעיתים רחוקות. הדורבנים מסתמרים ומקרקשים בקוציהם על מנת להרתיע את הטורפים. במידת הצורך הם ידחפו את קוציהם לאיבר רגיש של הטורף, כמו החוטם או הכפה. מספר אריות מצליחים לעקוף את ההגנה הזאת כשהם בלהקה גדולה מספיק, אבל הניסיון מסוכן מאוד. בנסיבות טבעיות הדורבן יכול להגיע לגיל 10 או 20 שנים בשבי. הדורבנים מתרבים לאורך כל השנה אבל ההמלטות נעשות בעיקר בחודשים מרץ-אפריל בסופה הנקבה ממליטה דורבן (ולעיתים שניים או שלושה) צעיר ששוקל 300–440 גרם. מדיה וקבצים בנושא דורבן הכף בוויקישיתוף דורבן הכף, באתר ITIS (באנגלית) דורבן הכף, באתר NCBI (באנגלית) דורבן הכף, באתר האנציקלופדיה של החיים (באנגלית) דורבן הכף, באתר GBIF (באנגלית) דורבן הכף באתר הרשימה האדומה של IUCN
דורבן מצויץ

דוֹרבָּן מצויץ (שם מדעי: Hystrix cristata) הוא מין של מכרסם מהסוג דורבן החי בצפונה של אפריקה ודרומה יותר אך גם באיטליה ובאי סיציליה. הדורבן המצויץ הוא דורבן גדול שאורכו 61–83 ס"מ ומשקלו 13–27 ק"ג, השני בגודלו אחרי דורבן הכף. הוא בעל קוצים שחורים-לבנים ושערות לבנות לאורך הגוף. הקוצים מזדקרים מהגב כלפי מעלה עד לעורף, ומכאן השם מצויץ. גם זנבו ארוך אבל אינו בולט. הראש קטן והעיניים והאוזניים אינם בולטות. כמו לרוב המכרסמים השיניים הקדמיות מתפתחות ביעילות, מה שעוזר לדורבן לכרסם כמעט כל דבר כולל גזעי עצים. הדורבן חי במגוון אזורים מסוואנות עד מדבריות ואזורים הרריים. הדורבן הוא יצור החי בבדידות או עם בן זוג אחד ויוצא מהמאורה בלילה לאכול. הם צמחוניים וניזונים מעשבים, שורשים ופקעות. עם זאת מדי פעם הם יגוונו בנבלות, חרקים ואף חולייתנים קטנים. יש להם מעיים מגודלים העוזרים להם לעכל חומרים קשיחים. לדורבנים יש מעט מאוד טורפים בטבע הכוללים אריות, נמרים או צבועים. כשטורף מתקרב הדורבן מקשיח את הקוצים וגורם להם לקרקש ביחד, מה שעשוי להבהיל את הטורף. אם זה לא עוזר הדורבן תוקע את הקוצים לתוך איבר רגיש כמו החוטם או הכפות והקוצים נתלשים. הפצע עשוי להזדהם ולגרום לפציעה קטלנית לעיתים. גם אנשים שהפתיעו דורבנים כבר מתו מהפציעות. כמה להקות אריות באפריקה צדות דורבנים בתדירות גבוהה, כאשר כמה לביאות מטרידות את הדורבן ומסיחות את דעתו, בעוד אחרות נעות אליו מהכיוון הנגדי ונושכות את אפו. עם זאת זהו ציד מסוכן ולעיתים חלק מהלביאות נדקרות בכפותיהן או בפניהן. מדיה וקבצים בנושא דורבן מצויץ בוויקישיתוף דורבן מצויץ, באתר ITIS (באנגלית) דורבן מצויץ, באתר NCBI (באנגלית) דורבן מצויץ, באתר Animal Diversity Web (באנגלית) דורבן מצויץ, באתר האנציקלופדיה של החיים (באנגלית) דורבן מצויץ, באתר GBIF (באנגלית) דורבן מצויץ באתר הרשימה האדומה של IUCN
עונת 1971/1972 בליגה הלאומית

עונת 1971/1972 בליגה הלאומית הייתה העונה ה-16 של הליגה הלאומית כליגת הכדורגל הבכירה בישראל. על ניצחון במשחק הוענקו שתי נקודות ונקודה בודדת הוענקה על תיקו. הקבוצות שעלו לליגה הלאומית לעונת 1971/1972 היו מכבי יפו והפועל באר שבע. הליגה נפתחה ב-27 בנובמבר 1971 ונמשכה עד ל-24 ביוני 1972. העונה הסדירה הסתיימה בזכייתה של מכבי תל אביב באליפות. המבקיע המצטיין של העונה היה יהודה שהרבני מהכח מכבי רמת גן שכבש 21 שערים. בסיום העונה נשרו בני יהודה תל אביב והפועל חדרה לליגת המשנה. הקבוצות שעלו לליגה הלאומית לעונת 1972/1973 היו מכבי פתח תקווה והפועל מרמורק. סיכום סטטיסטי של העונה, מתוך עיתון דבר, 2 ביולי 1972 סיכום עונה 1971/1972, מתוך עיתון מעריב, 25 ביוני 1972 שיר האליפות של מכבי תל אביב – מולי אורן וקבוצת מכבי תל אביב – יש אליפות
אוליבר טוויסט (סדרה, 1985)

אוליבר טוויסט (באנגלית: Oliver Twist) היא סדרת טלוויזיה של ה-BBC משנת 1985, עיבוד לרומן באותו שם מאת צ'ארלס דיקנס. במאי הסדרה הוא גארת' דייוויס ואת התסריט כתב אלכסנדר בארון. סדרה זו נאמנה למקור הספרותי יותר משאר העיבודים שנעשו לרומן. אריק פורטר - פייגין מייקל אטוול - ביל סייקס בן רודסקה - אוליבר טוויסט אמנדרה האריס - ננסי גודפרי ג'יימס - מר באמבל פרנק מידלמאס - מר בראונלו ליזט אנתוני - רוז מיילי / אגנס פלמינג (ליזט אנתוני גילמה את דמות אמו של אוליבר בעיבוד לרומן משנת 1982) פיפ דונאגי - מונקס דייוויד גרליק - ארטפול דודג'ר ניקולס בונד-אוון - צ'ארלי בייטס דייוויד קינג - ג'יילס ג'יליאן מרטל - גברת מיילי אדוארד בורנהם - מר גרימוויג ג'וליאן פירת' - נואה קלייפול מרים מרגוליס - גברת קורני (בהמשך גברת באמבל) טרי מולוי - בריטלס כריסטיאן רודסקה - בארני דומיניק ג'פקוט - הארי מיילי קאריס לוולין - שארלוט כריסטופר דריסקול - טובי קרקיט ג'נט הנפריי - מרתה דייוויד מק'קייל - ד"ר לוסברן סקוט פאנל - אוליבר טוויסט הקטן ג'ון בראון - גברת מאן "אוליבר טוויסט", במסד הנתונים הקולנועיים IMDb (באנגלית) "אוליבר טוויסט", באתר Rotten Tomatoes (באנגלית) "אוליבר טוויסט", במסד הנתונים הקולנועיים KinoPoisk (ברוסית)
מפרץ סידרה

מפרץ סידרה או מפרץ סירת (ביוונית: Σύρτις/Σύρτη - סירטיס/סירטי; בלטינית: Syrtis - סירטיס; בערבית: السدرة/سرت - א-סִדְרָה/סִרְת; באיטלקית: Sirte/Sidra - סִידְרָה/סִירְטֶה) הוא מפרץ בים התיכון בצפונה של לוב. רוחבו של המפרץ מגיע ל-440 ק"מ, והוא משתרע בין הערים בנגאזי במזרח למיסראתה במערב. במפרץ מתנהל דיג טונה באופן נרחב והוא מהווה מקור פרנסה חשוב לתושבי האזור. לוב טוענת שכל המפרץ הוא מים פנימיים שלה, עד לקו רוחב של 32 מעלות ו-32 דקות קשת צפון, עם אזור דיג בלעדי של 62 מיל ימי (כ־115 ק"מ). ארצות הברית ביטלה את טענת לוב וטענה שבידי לוב יש בעלות רק על הים הנמצא כ-12 מיל ימי (כ־22 ק"מ) מחופיה, כמקובל. ב-1973 תבע מנהיג לוב מועמר קדאפי בעלות על כל המפרץ וקרא לו "קו המוות". במהלך השנים, בעקבות הסכסוך על המפרץ אירעו בו תקריות ירי וקרבות אוויר. ב-1981 אירעה תקרית ירי במפרץ בו הפילו שני מטוסי F-14 של חיל הים האמריקאי שני מטוסי סוחוי Su-22 לוביים. ב-1989 אירעה תקרית נוספת מעל מימי המפרץ ובמהלכה הופלו שני מטוסי מיג 23 פלוגר אס, שנחשד כי היו בדרכם לתקוף מטוסי קרב אמריקאיים. תצלום לוויין מדיה וקבצים בנושא מפרץ סידרה בוויקישיתוף מפרץ סידרה, באתר אנציקלופדיה בריטניקה (באנגלית) "Libya Maritime claims, indexmundi.com". ערך זה הוא קצרמר בנושא גאוגרפיה של לוב ובנושא גופי מים. אתם מוזמנים לתרום לוויקיפדיה ולהרחיב אותו.
אנטנה פרבולית

אנטנה פַּרַבּוֹלִית (באנגלית: Parabolic Antenna) היא אנטנה המשתמשת במחזיר פרבולי, משטח מעוקם עם חתך רוחבי בצורת פרבולה המכוונת את גלי הרדיו. התצורה הנפוצה ביותר שלה בעלת צורה של צלחת ומכאן הכינוי הנפוץ "צלחת" (וגם באנגלית מכונה לעיתים Dish Antenna או Parabolic Dish). היתרון הגדול ביותר של אנטנה פרבולית הוא היכולת שלה להשיג כיווניות (Directivity) מדויקת. היא מרכזת אלומה צרה בכיוון מסוים, כמו הארת פנס, או לחלופין קולטת גלי רדיו מכוון מסוים עם עקום קרינה המציג שבח אנטנה גדול משמעותית באותו הכוון. אנטנות פרבוליות מייצרות את האלומות הצרות ביותר מכל סוגי האנטנות. כדי להשיג זאת חייבת האנטנה להיות גדולה בהרבה מאורך הגל ולכן משמשות בדרך כלל לתחומי התדרים הגבוהים של ספקטרום הרדיו, ב-UHF וגלי מיקרו (SHF) בהם אורכי הגל קטנים מספיק כדי שאנטנות בגודל "סביר" יהיו שמישות. עקרון הפעולה של אנטנה פרבולית הוא שגלי רדיו מנקודת מקור במוקד קדמי שלפני הפרבולואיד המחזיר העשוי חומר מוליך, מוחזרים בצורת קרניים מקבילות, היוצרות גל מישורי לאורך ציר המחזיר. לחלופין, גל מישורי המקביל לציר המחזיר ירוכז אל נקודת המוקד. אנטנה פרבולית אופיינית מורכבת ממחזיר מתכתי עם אנטנה מזינה קטנה בחלקה הקדמי, בנקודת המוקד, המופנה כלפי המחזיר. המחזיר בנוי כמישור מתכתי בצורת פרבולואיד חתוך בחתך שיוצר את קוטר האנטנה. באנטנה משדרת, זרם בתדירות מסוימת משודר דרך האנטנה המזינה, המייצרת ממנו גלי רדיו. גלי הרדיו משודרים אל עבר ה"צלחת" מהאנטנה המזינה ומוחזרים מהצלחת באופן שייצרו אלומה מקבילה. באנטנה קולטת, גלי הרדיו הנכנסים, מוחזרים מהצלחת ומתרכזים באנטנה הקטנה שבמוקד, אשר ממירה אותם לזרם המועבר בכבל אל מקלט רדיו. מדיה וקבצים בנושא אנטנה פרבולית בוויקישיתוף
ברטראן

האם התכוונתם ל... אלואיזיוס ברטראן – משורר, מחזאי ועיתונאי צרפתי ז'וזף ברטראן – מתמטיקאי צרפתי, העלה את השערת ברטראן ופיתח את מודל ברטראן, משפט ברטראן והפרדוקס של ברטראן יאן ארטוס ברטראן – צלם, במאי ועיתונאי צרפתי מרסל אלכסנדר ברטראן – גאולוג צרפתי אישים ששמם הפרטי הוא ברטראן
חברה פתוחה

חברה פתוחה הוא מושג שנטבע בשנת 1932 על ידי הפילוסוף הצרפתי-יהודי אנרי ברגסון, ובהמשך פותח על ידי הפילוסוף האוסטרי-בריטי קרל פופר. פופר תיאר שלוש רמות שבהן יכולה להתאפיין חברה אנושית: חברה סגורה, מסורתית, בעלת מאפיינים שבטיים חברה פתוחה, בעלת גישה ביקורתית למסורת חברה מנוכרת, ללא כל יחס בין-אישי פנים-מול-פנים. בחברה פתוחה, הממשלה צפויה להיות קשובה וסובלנית לאזרחי המדינה, והמנגנונים הפוליטיים שקופים וגמישים. ההפך מחברה פתוחה הוא משטר סמכותני. על פי פופר, החברה היוונית הקדומה החלה את המעבר הארוך והאיטי מחברה שבטית לחברה פתוחה, והתמודדה לראשונה עם יחסי שלטון-אזרח, שהיו פחות אישיים מאשר בחברה השבטית. מאפיין עיקרי של חברה פתוחה כזו הוא הגישה הביקורתית למסורות השבטיות: ההבחנה בין חוקי הטבע לחוקים מעשה ידי אדם, וייחוס חשיבות לאחריות האישית ולאפשרות לבחור בצורה מוסרית (שלא בהכרח סותרת את האמונה הדתית). לפי פופר, חברות שבטיות אינן מבחינות במכוון בין חוקי הטבע למנהגי השבט, כדי ליצור מראית עין לפיה לחוקי השבט יש בסיס קדוש או קסום. בסוף המאה ה-20 החלה להתפשט החברה הפתוחה במדינות רבות בעולם, אולם לא ניתן לייחס זאת למחקריו של פופר אלא להתקדמות הכלכלית של החברה התעשייתית המודרנית, שדורשת מחבריה מיומנויות של צמיחה, אוריינות וכישורים חברתיים, הנפוצים פחות בחברות שבטיות. הפילוסוף גאורג זימל היה בין חלוצי המחקר של הקשר בין כלכלה חופשית לחברה פתוחה. פופר הגדיר את החברה הפתוחה בשני הכרכים של ספרו "החברה הפתוחה ואויביה". הוא הגדיר חברה פתוחה כחברה "שבה אנשים מתמודדים עם החלטות אישיות", בניגוד לחברה שבטית או קולקטיבית. לדעתו רק דמוקרטיה יכולה לספק מנגנון מתאים לכינון חברה פתוחה ללא צורך בשפיכות דמים או חילול מהפכה. חברה כזו מתאפיינת בזמינות הידע לציבור, חירות פוליטית ושמירה על זכויות האדם. בחברה סגורה כמות הידע הנמצאת בידי הציבור מוגבלת, ולכן מקובלת רק גרסה אחת של המציאות, דבר המגביל את חופש המחשבה. לעומת זאת, בחברה פתוחה מקובלת חשיבה ביקורתית, המעודדת חופש מחשבה וחופש ביטוי. מוסדות התרבות והמשפט של חברה פתוחה תומכים בחירויות אלה. במאמר שפרסם ג'ורג' סורוס הוא כתב שהוא רואה את עצמו כתלמיד של קרל פופר, אך בחברה הפתוחה של ימינו שיח פוליטי דמוקרטי לא בהכרח מוביל להבנה טובה יותר של המציאות. לטענתו, גם בחברה שיש בה הפרדת סמכויות, חופש ביטוי ובחירות חופשיות, פוליטיקאים עדיין מוצאים דרכים להסתיר מידע חיוני מהציבור. מדיה וקבצים בנושא חברה פתוחה בוויקישיתוף ג'ורג' סורוס, From Karl Popper to Karl Rove – and Back, ‏8 בנובמבר 2007 (באנגלית).
לוצ'אנו פורטולנו

לוצ'אנו פורטולנו (באיטלקית: Luciano Portolano; נולד ב-18 בספטמבר 1960) הוא קצין צבא איטלקי בדרגת גנרל של דיוויזיה, כיהן כמפקד כוחות יוניפי"ל בדרום לבנון בין השנים 2014–2016. קודם לכן כיהן כסגן הרמטכ"ל של הכוחות המזוינים של איטליה. כיום מפקד פורטולנו על בסיס כוחות הברית הצפון אטלנטית בנפולי. נולד באגריג'נטו שבסיציליה, ובספטמבר 1981 התגייס לצבא האיטלקי. בשנות התשעים שירת במספר משלחות צבאיות מטעם האו"ם בעיראק, כווית, מקדוניה וקוסובו. בין השנים 2003–2006 שירת כמפקד בכוח הצבאי האיטלקי בקואליציה הבינלאומית במלחמת עיראק, בשנים 2007–2010 כנספח הצבאי בשגרירות האיטלקית בלבנון, ובין השנים 2011–2012 היה מפקד בכוח הרב-לאומי באפגניסטן. בתפקידו האחרון בצבא האיטלקי מונה בשנת 2012 לפקד על חטיבת חיל רגלים ממוכן וכיהן כסגן הרמטכ"ל. ביולי 2014 מונה לעמוד בראש כוח יוניפי"ל מטעם האו"ם המוצב בדרום-לבנון ושוחרר מתפקידו ביולי 2016. לאחר מכן מונה למפקד בסיס נאט"ו בנאפולי. מדיה וקבצים בנושא לוצ'אנו פורטולנו בוויקישיתוף לוצ'אנו פורטולנו באתר האו"ם (באנגלית)
ואלה נאוטה

ואלה נאוטה (בהולנדית: Walle Nauta;‏ 8 ביוני 1916, מדן שבהודו המזרחית ההולנדית (אנ')‏ – 24 במרץ 1994, קיימברידג', מסצ'וסטס) היה נוירולוג ומדען מוח אמריקאי ממוצא הולנדי וחסיד אומות העולם. נאוטה סיים את לימודי הרפואה שלו באוניברסיטת ליידן בשנת 1942 ובשנת 1945 סיים את לימודיו באוניברסיטת אוטרכט באנטומיה ופיזיולוגיה. הוא התחתן עם אלי (Ellie), אחות במקצועה. בתקופת מלחמת העולם השנייה, לאחר כיבוש הולנד בידי גרמניה, גרו ואלה ואלי נאוטה באוטרכט ובביתם הסתירו יהודייה בת 15 בשם דינה דסברג. לבני הזוג נאוטה הייתה תינוקת בת שבעה חודשים, טייאלדה (Tjalda). היה להם בית קטן, אך בכל זאת שיכנו את דינה באחד החדרים. דינה הייתה אמורה להגיד, במקרה שתישאל, שהיא יתומת מלחמה מרוטרדם ונלקחה כדי לעזור באחזקת משק הבית. הוכן לה מקום מסתור בבית, למקרה של חקירת גסטפו. בני הזוג נאוטה המשיכו בהסתרתה של דינה למרות לידתה של ילדה שנייה, יאנקה (Janneke), בינואר 1945. דינה סייעה בטיפול בטייאלדה וביאנקה. מסמכים מזויפים שקיבלה במהלך 1944 סייעו לה ללכת ולחפש מזון בחוות כפריות במהלך הרעב הגדול בהולנד באותה תקופה. דינה נשארה עם בני הזוג עד השחרור במאי 1945. בשנת 2008 הכיר יד ושם בוואלה נאוטה בתור חסיד אומות העולם. לאחר המלחמה לימד נאוטה באוניברסיטאות ליידן וציריך. בתחילת שנות החמישים היגרו בני הזוג נאוטה ובנותיהם לארצות הברית. כעשור לימד נאוטה באוניברסיטת מרילנד, היה חוקר במכון הצבאי למחקר על שם ואלטר ריד (אנ') ולאחר מכן היה פרופסור ב-MIT. הוא המציא שיטה לגילוי ניוון עצבים והיה מחברם של למעלה ממאה מאמרים מקצועיים בנושאי נוירולוגיה. הוא היה חבר האקדמיה הלאומית למדעים בארצות הברית, החברה הפילוסופית האמריקאית, החברה למדעי המוח (אנ') ואגודות מדעיות נוספות. ואלה נאוטה, באתר יד ושם (באנגלית) ערך זה הוא קצרמר בנושא אישים ובנושא השואה. אתם מוזמנים לתרום לוויקיפדיה ולהרחיב אותו.
סקוטר (פירושונים)

האם התכוונתם ל... סקוטר – הרכב דאנס גרמני סקוטר (החבובות) – דמות מהתוכנית "החבובות" "סקוטר" - כינוי אנגלי לרכב דו גלגלי עם כידון ועם משטח דריכה, כמו קטנוע "טילון" וקורקינט
וספה (פירושונים)

האם התכוונתם ל... המילה הגרמנית ל"צרעה" וספה – שם המותג של משפחת קטנועים המיוצרת על ידי חברת פיאג'ו האיטלקית וספה 400 – דגם של מכונית מיקרו שיוצר על ידי חברת פיאג'ו בשנות ה-50 וה-60 של המאה ה-20 וספה (תומ"ת) – תותח מתנייע ששימש את גרמניה הנאצית במלחמת העולם השנייה הנסיכה וספה - דמות מהסרט שיגעון בחלל, המגולמת על ידי דפני זוניגה ומהווה פרודיה על הנסיכה ליאה
וולפגנג אובראט

וולפגנג אובראט (בגרמנית: Wolfgang Overath, נולד ב-29 בספטמבר 1943 בזיגבורג שבגרמניה המערבית) הוא כדורגלן עבר גרמני ששיחק בפ.צ. קלן ובנבחרת גרמניה המערבית בעמדת הקשר. אובראט שיחק לאורך כל קריירת הבוגרים שלו בפ.צ. קלן, אליה הגיע בגיל 19, לאחר ששיחק במועדון נוער בעיר הולדתו זיגבורג. אובראט נודע כשחקן בעל רגל שמאל חזקה, טכניקה ויכולת מסירה מצוינת. אובראט זכה עם קלן באליפות בעונת 1964, בה נחנכה הבונדסליגה, ובשני גביעים מקומיים. הראשון בשנת 1968, לאחר ניצחון 4-1 בגמר על בוכום, והשני בשנת 1977, לאחר ניצחון 1-0 בגמר על הרטה ברלין. לאחר זכייה זו, פרש אובראט מכדורגל. לאובראט 409 הופעות בבונדסליגה במדי פ.צ. קלן בהן כבש 83 שערים, נוסף על הופעות בקבוצה לפני הקמת הבונדסליגה, והוא ממוקם במקום השני בטבלת שיאני ההופעות של הקבוצה בבונדסליגה בכל הזמנים, לאחר הראלד שומאכר. בנוסף, אובראט הופיע 71 פעמים במפעלים אירופיים, בהן כבש 11 שערים. אובראט החל לשחק בנבחרת גרמניה המערבית בשנת 1963, ושיחק במדיה בשלושה מונדיאלים. במונדיאל 1966 סיים אובראט עם הנבחרת במקום השני לאחר הפסד במשחק הגמר לנבחרת אנגליה. במונדיאל 1970 סיים אובראט עם הנבחרת במקום השלישי, לאחר שהנבחרת הודחה בחצי הגמר מול נבחרת איטליה, וניצחה במשחק על המקום השלישי את נבחרת אורוגוואי. במונדיאל 1974 אובראט זכה עם נבחרת גרמניה המערבית, בפעם השנייה בתולדותיה, ובכך הפך לאחד משלושה שחקנים בלבד שזכו הן במקום השלישי, הן במקום השני והן במקום הראשון במונדיאלים, בצוותא עם חבריו לנבחרת פרנץ בקנבאואר וספ מאייר. הישג זה שוחזר, נכון לשנת 2015, על ידי שני שחקנים בלבד, מירוסלב קלוזה הגרמני ופרנקו בארזי האיטלקי. במונדיאל 1974 נבחר אובראט לנבחרת מצטייני הטורניר. לאובראט היה מאבק מול חברו לנבחרת גינטר נצר, שכיכב אז בבורוסיה מנשנגלדבך, אחת מיריבותיה הגדולות של פ.צ. קלן, קבוצתו של אובראט. מאמן הנבחרת הלמוט שן העדיף לעיתים קרובות את אובראט, שנחשב מגוון יותר במשחקו מנצר, אך נאלץ לוותר על שירותיו ביורו 1972 עקב פציעה, בעוד שנצר הוביל את הנבחרת לזכייה באותו טורניר בצוותא עם פרנץ בקנבאואר וגרד מילר. בהמשך, אובראט החליף בעצמו את נצר לאחר שזה נפצע. נצר אמר כעבור זמן על אובראט שהוא "נולד לשחק עבור גרמניה". לאחר מונדיאל 1974 פרש אובראט מהנבחרת, לאחר שצבר 81 הופעות, בהן הבקיע 17 שערים. אובראט כיהן כנשיא פ.צ. קלן החל משנת 2004, ופרש מהתפקיד בשנת 2011. עם פ.צ. קלן: אליפות הבונדסליגה: 1964 הגביע הגרמני (2): 1968, 1977 עם נבחרת גרמניה המערבית: מונדיאל: 1974. תארים אישיים: נבחרת המונדיאל של פיפ"א: 1974. מדיה וקבצים בנושא וולפגנג אובראט בוויקישיתוף וולפגנג אובראט, באתר Transfermarkt וולפגנג אובראט, באתר Fussballdaten.de (בגרמנית) וולפגנג אובראט, באתר WorldFootball.net וולפגנג אובראט, באתר National Football Teams וולפגנג אובראט, באתר FootballDatabase.eu פרופיל המאמן, באתר Transfermarkt טבלת שיאני ההופעות של פ.צ. קלן בבונדסליגה באתר worldfootball.net